《送衡州薛从事》
唐代·郑巢

吟去望双旌，沧洲晚气清。遥分高岳色，乱出远蝉声。

楚霁云连寺，湘寒浪浸城。孤猿不可听，一听白髭生。

作者简介：郑巢，[唐]（约公元八六七年前后在世）字不祥，钱塘人。生卒年均不详，约唐懿宗咸通中前后在世。大中间，举进士。姚合为杭州刺史，巢献诗游其门馆。合颇奖重，凡登览燕集，巢常在侧。后不仕而终。巢著有诗一卷，《唐才子传》传于世。